AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

**1. Parengto tarybos sprendimo projekto tikslai ir uždaviniai**

Lietuvos nacionalinė Martyno Mažvydo biblioteka (toliau – Nacionalinė biblioteka) 2015 m. spalio 24 d. raštu Nr. SD-16-1416 „Dėl sutikimo priimti valstybės turtą“ informavo, kad, įgyvendindama 2015 m. rugpjūčio 10 d. Projekto vykdymo dalinio finansavimo sutarties Nr. S/B/B-75(6.42)/2015 2.3.5 punktą, pradeda vykdyti materialiojo turto perdavimo procedūras savivaldybių viešosioms bibliotekoms ir prašo Molėtų rajono savivaldybės tarybos priimti sprendimą dėl sutikimo perimti valstybės turtą savivaldybės nuosavybėn. Minėtame rašte prašoma nurodyti, kad perduodamas turtas bus naudojamas tik bibliotekos veiklai.

Parengto tarybos sprendimo projekto tikslas – sutikti perimti valstybės turtą savivaldybės nuosavybėn savarankiškosioms savivaldybių funkcijoms – gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai – įgyvendinti ir perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 ir 24 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės viešosios bibliotekos knygų fondai papildomi naujais leidiniais.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja